Bitka kod Veledže

**Bitka kod Veledže** je bila bitka koje se odigrala u Mezopotamiji (današnji Irak) maja 633. između muslimanske vojske Pravednog halifata, kojom je komandovao Halid ibn Velid i vojske Perzijskog sasanidskog carstva i njegovih arapskih saveznika. U ovoj bitci perzijska vojska je bila oko tri puta brojnija od muslimanske vojske.
* Starteški izazov se sastojao u tome da su se dvije perzijske vojke trebale sastati i zajednički razbiti i potpuno poraziti muslimansku vojsku. Za rješavanje ovog problema, Halid ibn Velid se odlučio na brzi pokret svojih snaga, brzo i efikasno eliminisanje jedne perzijske vojske (vojska Endrazagara) prije nego joj se pridruži druga vojska kojom je komandovao Behman, koji je sa vojskom krenuo iz Ktesifona, nekoliko dana kasnije od Enderzegara i koja se kretala sporije. 
Kada je Enderzegar procijenio da su muslimanske snage na izmaku snaga, naredio je kontranapad čime je otpočela druga faza bitke. Usljed siline napada muslimanski centar se povlačio ostavljajući prostora za perzijsko napredovanje. Perzijanci su čini se prelamali bitku i likovali nad time. Čak su se i muslimanski borci pomirili nad sudbinom, misleći da je Halid naišao na sebi ravnog. Međutim, Halid je dan prije bitke poslao dvojicu svojih oficira, Busra b. Ebi Rahma i Saida b. Merra sa po 2.000 konjanika sa slijedećim instrukcijama: u najvećoj mogućoj tajnosti dovesti konjanike iza leđa perzijskog logora. Nakon što stignu na drugu stranu grebena, iza leđa Perzijanaca, maskirati konjanike i čekati spremni. Kada bitka otpočne, konjanjici raspoređeni u dvije grupe čekati će Haidov znak pri čemu će napasti s leđa i obuhvatiti bokove neprijateljske vojske. Za ovaj plan su znala samo nekolicina bliskih Halidovih saradnika. 
Kada je Halid dao signal svojoj konjici oni su izvršili iznenadni napad na perzijski desni i lijevi bok, čime je započeta treća faza bitke. Muslimanska lahka konjica iskoristila je svoju pokretljivost. Napali bi Perzijance i nakon što bi im nanijeli gubitke, nakratko bi se povukli, pregrupisali i opet napali. Glavnina muslimanske vojske sa Halidom je nastavila svoj napad na perzijsku prednju stranu, dok su u isto vrijeme rastegli svoje bokove u cilju potpunog okruživanja Perzijanaca. Ovaj Halidov manevar je sličan manevru Hanibala za vrijeme 2. punskog rata protiv Rimljana. Razlika je u tome što je Hanibal pokrenuo snage sa obje strane i za vrijeme bitke doveo ih iza leđa Rimljana. Halid ibn Velid je to učinio noć prije i to sa jedne strane. Kasniji razvoji dogadaja su se poklopili u oba primjera. 
U toku četvrte, posljednje faze bitke, vojska Enderzegara je uhvaćena u zamku. Perzijska vojska satjerana u mali prostor, sabijena u veliku masu nije bila u stanju na pravi način iskoristiti svoje oružje. Bitka je završena muslimanskom pobjedom, s teškim gubicima koje je pretrpjela vojska sasanidskog Perzijskog Carstva. Od impresivne vojske prije same bitke, ostalo je nekoliko hiljada vojnika koji su se spasili a među njima i Endrazagar. On je krenuo prema Arapskoj pustinji umjesto prema regiji Eufrata gdje je i umro od surovih pustinjskih uslova.

File:Mohammad adil rais--B.PNG|Faza 1: Halid ibn Velid opći napad na Perzijance
File:Mohammad adil rais--C.PNG|Faza 2: Perzijanci kreću u kontranapad, prema Halidovom uputstvu centar muslimanske vojske se polahko i uredno povlači, mameći perzijsku vojsku unutar postavljene formacije 
File:Mohammad adil rais--D.PNG|Faza 3: Muslimanska konjica napada krila perzijske vojske i sa stražnje strane usmjerava perzijsku konjicu
File:Mohammad adil rais--E.PNG|Faza 4: Muslimanska konjica i pješadija u završnoj fazi opkoljavanja perzijske vojske.

## Posljedice 
Nakon razbijanja i druge vojske Perzijskog carstva i njihovih kršćanskih arapskih saveznika u završnoj bitci kod Uleisa, muslimanska vojska pod komandom Halid ibn Velida osvaja i grad Hiru, glavni grad Mezopotamije, krajem maja 633. godine. Kasnije slijedi osvajanje Al  Anbara i uspješna opsada Ajnu Temra. Sa padom glavnih gradova, cijeli južni i centralni Irak, izuzev Ktesifona, se našao pod muslimanskom kontrolom. 634. godine, Ebu-Bekr je naredio Halidu ibn Velidu da nastavi prema Siriji, s polovinom svoje vojske i da izvrši invaziju Bizantijskog Carstva.

## Reference
## Vanjski linkovi 
*[Bitka kod Veledže - animacija bitke na engl. jeziku(https://bs.wikipedia.org/wiki/Engleski_jezik)] 

Kategorija:Bitke
Kategorija:Bitke Halida ibn Velida
Kategorija:Historija islama
Kategorija:633.